Odense Adresse-Contoirs Efterretninger, 1843-06-17
Skrivelse fra Amtsforvalteren, Justitsraad Bekker, af 3die April d. A., angaaende at Assens Amtstuedistriets Repartitionsfond aarligen har refunderet sin Andeel af det Amtmanden tilkommende Gagetillæg. Dernæst bleve følgende Sager foretagne til Behandling: Hans Kongelige Høihed Gouverneuren havde ved Skrivelse af 22de April d. A., opfordret Stiftamtmanden til at give Amtsraadet Leilighed til at yttre sig angaaende Ønskeligheden af et Filialbank-Jnstituts Anlæggelse i Odense, hvorom af Handelslauget sammesteds er ansøgt. Efter foregaaet Discusion vedtog Amtsraadet at understøtte denne Ansøgning. 2. Det havde tidligere været paatænkt, at Herredsfogden, i Lunde, Skam og Skovbye Herreder i alt Fald ved indtræffende Embedskifte burde tage Boepæl i Jurisdictionen, navnligen i Søndersøe, og et eget Arrestlocale samt en Bolig for Herredsfogden sammesteds opføres. Af Amtmanden var det imidlertid sat under Ventilation, om ikke Skam og Skovbye Herreder ved Vacance i dette Embede burde henlægges til Byefogedembedet i Bogense og hvorledes der derefter burde forholdes ved Lunde Herreds Henlæggelse til en anden Jurisdiction. Til at tage denne Sag under Overveielse forinden Amtsraadet afgav den Samme affordrede Erklæring herover, besluttedes det at nedsætte en Commitee, til hvis Medlemmer udvalgtes Kammerraad Hillerup og Proprietair Brandt, hvornæst det vedtoges til Sagens Berigtigelse at afholde et extraordinairt Amtsraads møde om en Maaned. 3. En af det Kongl. Rentekammer til Erklæring indsendt Ansøgning fra Veiopsigtsfører H. Tornøe af Kjerteminde, om en Understøttelse, vedtoges det at anbefale. 4. Fra Sogneforstanderskaberne i Rønninge og Rolfsted, samt Marslev og Birkende Sogne, vare indløbne Begjæringer om Amtsraadets Medvirkning til at de Omkostninger, der faldt disse Sogne til Last ved den der hyppigen forefaldende Transport af Betlere og Omløbere, maatte refunderes ved Hjelp af den ved Forordningen af 24 Sept. 1708 paabudne Afgivt, de saakaldte Herredskassepenge, der fornemmeligen syntes at være bestemte til at afholde hine Udgivter. Efterat det af Formanden var oplyst, at nysnævnte Afgivt, der for Fyens Stift ved allerhøieste Rescript af 3die April 1782 var tillagt Tugthuset i Odense, er forbemeldte Stift bortfalden ifølge det Kongl. Danske Cancellies Skrivelse af 16de Decbr. 1834, vedtoges det at svare de ovennævnte Sogneforstanderskaber, at Amtsraadet, naar behørige Regninger indkomme over de Udgivter, der ifølge Placaten af 14de December 1810 retteligen falde Amtets Fattigkasse til Last, skal drage Omsorg for deslige Regningers Anviisning. 5, Proprietair Hansen til Kragsberg havde i et Andragende til Amtsraadet til videre Forhandling stillet under Ventilation: a) Om ikke Licitationerne over Fouragen til Cavalleriet burde bevirkes foreskrevne ikke som Prøve men ubetinget. b) At bemeldte Licitationer burde reqvireres betimeligere end hidtil, og e) om Haardbundshøe" og "godt Enghøe" burde være de eneste Høesorter, som tillades leverede, saaledes som ved Conditionerne for sidstafholdte Licitation var bestemt. Amtsraadet vedtog at tilstille det Kongl. Rentekammer dette Andragende, og i Anledning deraf at yttre, ad a, at man ikke kunde ansee den foreslaaede Forandring hensigtsmæssig, ad b, at det var saare ønskeligt og Reqvisitionerne kunde skee betimeligen, og ad e, at der her i Fyen findes saagodtsom intet Haardbundshøe" og kun lidet "godt Enghøe, hvorfor det var at ønske, at Kløverhøe maatte overgaae blandt de Høesorter, som maatte leveres. 6. Formanden for Sogneforstanderskabet for Munkeboe Sogn havde forespurgt, hvorledes der skal forholdes med Hensyn til Sogneforstanderskabets Ret ifølge Forordn. af 13de August 1841 § 19 til at lade møde ved Brandtaxationsforretninger, eftersom 2 af Sogneforstanderskabets Medlemmer, der havde været udnævnte til saaledes at møde ved en afholdt Forretning, skulde af Branddirecteuren være blevne bortviste fra samme. Amtsraadet svarede, at ifølge den ovenciterede Lovbestemmelse har Formanden for Sogneforstanderskabet Ret til at forlange, at han af Branddirecteuren underrettes og enhver Brandtaxation, der skal foretages i Districtet, for at Formanden enten selv eller ved een eller flere af Sogneforstanderskabet kan møde og overvære Forretningen, og den eller de saaledes Mødende kan ikke bortvises, naar de ikke indblande dem i Taxationsmændenes Forretninger, hvortil hine Modende naturligviis ikke kunne have Ret; hvorimod Forstanderskabet, saafremt samme finder Noget ved Taxationens Udfald at erindre, senere enten for Branddirecteuren eller Amtet maa andrage sine Erindringer i Overeensstemmelse med Forskrifterne i Placaten af 27 November 1839.